লাল মসজিদ, বেরাত

লাল মসজিদ ( আলবেনীয়: Xhamia e Kuqe) একটি ধ্বংসপ্রাপ্ত মসজিদ যেটি বেরাট ক্যাসেল, বেরাট, আলবেনিয়াত অবস্থিত। এটি ১৯৬১ সাল থেকে আলবেনিয়ার একটি সাংস্কৃতিক স্মৃতিস্তম্ভ। ইতিহাস অটোমান অভিযাত্রী এভলিয়া সেলেবী (১৬১১-১৬৮২) এর মতে মসজিদটি দ্বিতীয় বায়েজিদের আমলে নির্মিত হয়েছিল। এটি সম্ভবত ১৫ তম শতাব্দীতে নির্মিত হয়েছিল এবং এটি এই দেশের প্রাচীনতম মসজিদগুলির মধ্যে একটি ছিল। এটি সম্ভবত ১৪১৭ সালে অটোম্যানদের দ্বারা বেরাট বিজয়ের কিছু পরে নির্মিত হয়েছিল। প্রাচীনতম লিখিত রেকর্ডটির তারিখ ১৪৩১ থেকে ১৪৩২। মূল নামগুলি ছিল শাসকের মসজিদ এবং বিজয়ের মসজিদ। মসজিদটি মহাদেশ পার হওয়া কাফেলার দ্বারা এবং পরে অটোমান সেনাবাহিনী ব্যবহার করেছিল। বিবরণ মসজিদটি বেরাট ক্যাসলের অভ্যন্তরের দুর্গের ঠিক বাইরে অবস্থিত। প্রাথমিক মাত্রা ছিল ৯.৯ থেকে ৯.১ মিটার এবং কাঠের ছাদ ছিল। এটি লাল ইট এবং চুনাপাথর দিয়ে নির্মিত হয়েছিল। প্রবেশ পথের বামে এটির মিনার অবস্থিত ছিলো। এর শীর্ষে অবস্থিত নলাকার অংশটি ইসলাম সংস্কৃতিতে অনন্য। ভিতরে, একটি ছোট বৃত্তাকার সিঁড়ির মাধ্যমে এটির শীর্ষে ওঠা যায়। সেখান থেকে দুর্গ এবং শহরটির চারপাশ খুব পরিষ্কার দেখা যায়। তথ্যসূত্র